Şedinţă de training de cunoaștere a identității de gen și modelare a relațiilor dintre sexe A elaborat: Furnica Cristina grupa PP-1101 Controlat :Vrabie Silvia asistent universitar Cahul 2014 Training de cunoaștere a identității de gen și modelare a relațiilor dintre sexe Obiectivele training-ului: a) De cunoștințe: *Prezentarea conceptual-metodologică a problemelor, caracteristicilor genului și a modului în care identitatea de gen asigură menținerea relațiilor eficiente; *Examinarea particularităților și factorilor socializării de gen; *Analiza relațiilor între sexe, a influenței stereotipurilor asupra organizării comunicării dintre bărbați și femei; b) De capacități: *Promovarea unei poziții de viață constructive prin identificarea propriilor calități și abilități și punerea lor în uz; *Modelarea unui comportament favorabil comunicării cu reprezentanții sexului opus; *Formarea aptitudinilor de autoanaliză și autoperfecționare; c) De atitudini: *Consolidarea abilităților de autoanaliză și orientare spre autoperfecționare; *Aprecierea capacității de utilizare a cunoștințelor în diverse medii și în soluționarea diferitor probleme; Planul general al ședințelor: Etapa I – preliminară: exerciții de prezentare, de instaurare a atmosferei de colaborare, cu caracter de cheek-in, de psihogimnastică, de diagnostic al stării curente a participanților sau de altă natură, efectuate în conformitate cu necesitatea de a crea o atmosferă de lucru în grup Etapa II – introducere în tema ședinței: exerciții de prezentare a tematicii puse-n discu ție la ședință Etapa III – prezentarea și dezbaterea problemei Etapa IV – debriefing: consolidarea cunoștințelor și informației, căpătate pe parcursul ședinței Etapa V – temă pentru acasă Mărimea grupului: 26-30 persoane (de ambele sexe în număr egal ) cu vârsta cuprinsă între 20 – 30 ani Timp: fiecare din ședințe are o durată de 90minute Materiale: la fiecare ședință sunt utizate fișe de lucru, pixuri Ședințele sunt structurate în conformitate cu obiectivele pe care le urmăre ște trainingul și cu concepția generală despre organizarea activității în grupul psihologic Ședința 1 Gender – noțiune și conținut Scopurile ședinței: *Cunoașterea reciprocă a participanților, realizarea activităților de dezvoltarea a coeziunii grupului; *Concretizarea intereselor și scopurilor fiecărui participant și ale grupului; *Instituirea unei atmosfere favorabile lucrului în grup prin confirmarea unor reguli ale participării Exercițiul ”Facem cunoștință” Participanții sunt așezați în cerc Li se propune să se prezinte, mai apoi să-ți aleagă un nume pe care ar dori să-l poarte în training, să se caracterizeze doar printr-un cuvînt, pe care-l consideră mai potrivit-adjectiv, să povestească ceva despre sine și despre inten țiile pe care le-au urmat venind în training Exercițiul ”Identitatea mea de gen” După prezentare se efectuează o analiză a caracteristicilor exerci țiului anterior Moderatorul menționează că în caracteristicile pe care le-au oferit participan ții nu s-au făcut referințe la anumite particularități biologice, dar la cele psihologice și sociale Sunt relevate aspecte particulare și generale, se menționează că se dă prioritate calită ților social-psihologice Se ajunge la concluzia că în relațiile sociale și comunicarea cu al ții perceperea asemănărilor și diferențelor se realizează prin intermediul unor trăsături social-determinate, iar diferențierea ”feminin” și ”masculin” are la bază mai pu țin particularitățile biologice și mai mult – cele sociale și psihologice Exercițiul ”Cercurile magice” Participanții se împart în două echipe, fiecare formând câte un cerc – interior și exterior Participanții din cercul interior se întorc la 1800, pomenindu-se față-n față cu cineva Cercurile se mișcă în dreapta, fiecare participant spunând câte un compliment celui cu care se întâlnește După definitivarea exercițiului se discută asupra stării pe care o simt fiecare din participanți După acest exercițiu fiecare participant își expune opinia asupra activită ților realizate în cadrul primei ședințe Spune ce a aflat nou, cum va utiliza aceste cunoștințe La fine, în calitate de temă pentru acasă participanții urmează să întocmească un eseu cu tema: ”Genul – un construct social sau un imperativ biologic?” Ședința 2 Socializarea genurilor – etape, factori și forme Scopurile ședinței: *Informarea participanților despre socializarea genurilor și a institutelor socializării: familia, mass-media, grădinița, școala etc ; *Analiza procesului propriei socializări de către participanți; Exercițiul ”Detectivul” Moderatorul le propune participanților să deseneze câte 5 obiecte, pe care le-au folosit în perioada care s-a scurs de la ultima ședință După aceasta desenele sunt înmânate altor membri ai grupului, care încearcă să povestească cu ce s-a ocupat timp de o săptămână autorul desenului și să ghicească cine e acesta În final fiecare participant apreciază cât de bun a fost ”detectivul”, totodată relatează ce s-a întâmplat curios pe parcursul săptămânii, care din cunoștințele asimilate la training i-au fost de folos Joc de rol ”Femeia și bărbatul – relații în diverse tipuri” Participanții se împart în patru echipe Fiecare din ele primește însărcinarea de a înscena un fragment din viața femeii și bărbatului (la alegere-din familie, la serviciu, în stradă etc ), care ar reprezenta o relație cu caracter tradițional-patriarhal care provoacă nemulțumire, o relație tradițional-patriarhală care provoacă placere, un raport contemporan-egalitar care provoacă nemulțumire și altul - plăcere Echipa alcătuiește scenariul, împarte rolurile, repetă și prezintă sceneta grupului După prezentare sunt discutate scenetele, fiecare își expune opinia asupra comportamentelor jucate Se discută și condițiile care au putut forma asemenea comportamente Ședința 3 Forme ale identificării și conținutul identității de gen Scopurile ședinței: *Analiza propriei identități și a modului de utilizare a calităților pe care le oferă aceasta în viața socială; *Dezvoltarea unei atitudini de toleranță față de propria identitate și identitatea de gen a altuia Joc energizant”Mulțumesc – Poftim” Moderatorul spune că se pregătește să plece într-o călătorie în jungla africană El îl va lua cu sine pe cel, care va merita Mai apoi menționează că va lua cu sine neapărat din obiecte o cameră de luat vederi Transmite celui de lângă sine un creion- ștafetă, spunând POFTIM, și-l întreabă ce va lua cu sine Când creionul ajunge din nou la moderator, el spune MULȚUMESC Participanții urmează să ghicească după care principiu alege moderatorul condrumeții Principiul constă în demonstrarea politeții la transmiterea și luarea ștafetei prin cuvintele ”mulțumesc – poftim” În Africa sunt luați cei care procedează la fel Apoi sew discută despre comunicarea politicoasă și rolul acesteia în legarea unor amiciții Exercițiul ”Rezultate pozitive” Participanții primesc câte o fișă, pe care este notat numele său și numele unui alt participant Moderatorul povestește despre capacitatea omului de a observa comportamentele celor din jur În anumite condiții sunt observate doar unele calități Însă pentru o participare eficientă la ședințele grupului este nevoie să ne cunoaște și calită țile pozitive și defectele, care ne încurcă să ne încadrăm mai activ și să realizăm schimbările dorite Participanților li se propune să noteze pentru sine și celălalt câte trei calită ți și defecte Mai apoi fiecare pe rând citește caracteristicile oferite celuilalt, după care participantul pus în discuție citește ce și-a notat el despre sine Se discută asupra conținutului exercițiului, concluzii generale Ședința 4 Implicarea identității de gen în relațiile sociale și comunicare Scopurile ședinței: *Analiza diferențelor în organizarea comunicării de către femei și bărba ți *Analiza propriului stil de comunicare *Dezvoltarea aptitudinilor de comunicare Exercițiul ”Lanțul urărilor” Participanții, așezați în cerc, se prind de mâini Moderatorul începe printr-o strîngere de mână transmiterea unei urări de bine celui de alături, care continuă ac țiunea, după ce strângerea de mână ajunge la moderator, acesta adună în pumn toate urările de bine și, adăugând încă una, le transmite din nou pe cerc După definitivarea exercițiului fiecare spune ce a simțit Exercițiul ”Recunoaște starea emotivă” Grupul se împarte în 4 subgrupuri În echipe sunt alese personaje din clipurile publicitare care exprimă în comportamentul lor stări de teamă, surpriză, furie, dorință, autoritate, supunere Este modelat clipul, dar fără de cuvinte Echipele prezintă pe rând scenele, ceilalți încearcă să ghicească care este sexul personajului, ce stare exprimă acesta, din ce clip este preluat fragmentul Exercițiul ”Schimbarea anturajului” Moderatorul propune participanților să-și imagineze că s-au întors acasă și discută cu membrii familiei despre gândurile noi pe care le are după ședința de astăzi, utilitatea exercițiilor, dorințele care mai rămân nerealizate Mai apoi fiecare participant poveste ște conținutul discuției imaginare Fiecare vorbește despre conținutul activităților realizate în cadrul ședinței, anumite momente pozitive sau negative pentru grup și pentru sine Se expun propuneri pentru următoarele ședințe Sunt discutate rolul și utilitatea ședințelor pentru viața de fiecare zi a participanților Ședința 5 Identitatea de gen și stereotip Scopurile ședinței: *Prezentarea noțiunii ”stereotip de gen” și analiza influențelor pe acre le exercită acesta *Identificarea modului de formare a gândirii stereotipizate *Analiza raportului dintre stereotip și prejudecată, discriminare Exercițiul ”Prezentarea necunoscutului” Participanții se împart în perechi, după principiul – îl aleg pe cel care îl cunosc mai pu țin Se formează și perechi tânăr-tânără Unul se așează pe scaun, celălalt stă în spatele lui, îi pune o mână pe umăr și vorbește din numele lui, aceea ce consideră că prezintă primul Primul repetă caracteristica, corectând-o când este nevoie Apoi se schimbă cu rolurile Prezentăm exemplul unei astfel de discuții: El: Sunt foarte vorbăreață Ea: Sunt comunicativ El: Aș vrea să mă căsătoresc și să am copii Ea: Iubesc copiii El: Îmi place să corespund modei Ea: Prefer să mă îmbrac cu gust Exercițiu ”Locuitorii orașului Stereotip” Moderatorul expune un subiect despre orașul Stereotip, dominat de tradiții și obiceiuri rigide ”Cei care le încalcă sunt expulzați din oraș De exemplu, când locuitorii ora șului aud bătaia ceasului de pe turnul central, ei trebuie neapărat să se salute cu cel pu țin trei oameni, strângându-le mâna Dacă nu reușesc să facă acest lucru în timpul cât bate ceasul, sunt expulzați Imaginați-vă că locuiți în acest oraș Eu voi imita ceasul ” Încetul cu încetul din joc sunt expulzați aproape toți participanții Nu e neapărat să rămână doar doi, pentru a întrerupe jocul După terminarea exercișiului are loc discutarea lui: dificultatea respectării unor tradiții stereotipe inutile Discuție ” Ce câștigăm din înlocuirea gândirii și comportamentului stereotipizate cu un mod constructiv de apreciere a oamenilor și evenimentelor?” Sunt analizate influențele pe acre le are trainingul asupra comportamentului cotidian al participanților Se propun activități de îmbunătățire a conținutului ședințelor Ședința 6 Identitatea de gen și rolurile sociale Scopurile ședinței: *Prezentarea noțiunii ”rol de gen” și analiza influențelor pe care le exercită acesta *Analiza procesului de formare a rolurilor de gen *Stabilirea momentelor pozitive și negative în respectarea prescripțiilor rolurilor de gen Exercițiul ”Mărturisirea în dragoste” Pe scaun se așează un participant În spatele lui, pe alt scaun, este a șezat un alt participant, de sex opus Primul nu cunoaște, cine se află în spatele lui El trebuie să-i facă o mărturisire în dragoste În final are loc analiza sentimentelor trăite pe parcursul acestei mărturisiri Discuție ”Rolurile de gen – cum îmi ajută și cum îmi creează dificultăți în adaptarea social-psihologică?” Moderatorul prezintă în ce constă esența termenului de rol de gen ”Rolul de gen prezintă modele rigide de comportament, un mod de conformare la prescripțiile sociale, determinat de convingerile și valorile introiectate pe parcursul socializării de gen Posedarea unor roluri de gen contradictorii se prezintă drept condiție a conflictului intrapsihic Contrapunerea unui model neconvențional rolului de gen prescris de societate poate genera un conflict interpersonal Rolurile de gen pot deveni cauză a stagnării personale și discriminării sexelor în societate” După aceasta are loc discu ția asupra temei propuse Iar apoi sunt puse în discuție rezultatele ședinței Ședința 7 Aspecte aplicate ale psihologiei genurilor Scopurile ședinței: *Prezentarea domeniilor, unde pot fi utilizate cunoștințele și abilitățile practice despre genuri *Identificarea calităților de care are nevoie un psiholog pentru a lucra cu genurile Exercițiul ”Călătorie Interplanetară” Participanții formează trei echipe Fiecare echipă urmează să descrie călătoria efectuată pe una din planetele: Planeta Feminină, Planeta Masculină și Planeta Non – Gender, folosind următorul plan: natura, condițiile climaterice, geografia; relațiile social – politice și social – economice; asigurarea materială a locuitorilor; relațiile interpersonale; caracteristica psihologică a locuitorilor; ocupațiile și profesiile populare Fiecare echipă trebuie să aducă cu sine și să descrie un obiect care aparține și caracterizează mai bine cultura locuitorilor Are loc prezentarea și analiza prezentărilor Exercițiul ”Vrăjitorul grupului” În fața participanților este aranjat un scaun Moderatorul le spune că pe acest scaun este așezat un vrăjitor Dar vrăjitorii pot fi buni și răi Acest vrăjhitor a ținut sub control toate ședințele Cum arată el? Cum privește, cum stă, ce gândește acum? Participanții pe rând se așează pe scaunul vrăjitorului, și povestesc ce crede el despre grup și training-ul realizat în general Ședința 8 Totalizarea rezultatelor Scopurile ședinței: *Pregătirea participanților de despărțire *Totalizarea rezultatelor training-ului Se realizează câteva exerciții cu menirea pregătirii membrilor grupului de despărțire: ” Cu ce am venit – cu ce plecăm de aici” – în trei echipe, cu pregătirea și prezentarea unui subiect; ”Ce am învățat singur, ce am învățat de la alți membrii ai grupului, ce am învățat de la moderator”; ”Urări membrilor grupului” – prin notarea lor pe foi de hârtie, prinse pe spatele fiecăruia În final se realizează discuții cu tematica de evaluare a training-ului 